[Nicolaus Episcopus servus servorum Dei, dilectis filiis Abbati et Conventui Clun. salutem et Apostolicam benedictionem. Devotionis vestræ precibus inclinati, ad instar felicis Recordationis Gregorii Papæ X. prædecessoris nostri, auctoritate vobis præsentium indulgemus ut possessiones, et alia bona mobilia, et immobilia (exceptis feudalibus) quæ personas fratrum liberas ad Monasterium vestrum è sæculo fugientium, et professionem facientium in eodem, si remansissent in sæculo, ratione successionis, vel quocumque alio justo titulo contigissent, et eædem personæ dare potuissent, liberè ab iis percipere, ac retinere liberè valeatis. Nulli ergo, etc. Datum Romæ, apud sanctum Petrum X. Kalendas Februarii, Pontificatus nostri anno II.]